open-index/open-wikipedia-markdown huggingface dataset:
Փուչիկ

200px|մինի
**Փուչիկ**, առաձգական-փչովի պարկ, որը հիմնականում լցված է լինում գազով (օդ, հելիում, ջրածին, թթվածին և այլն)։ Պատրաստվում է բարակ ռեզինից, փչվում է բերանով կամ հատուկ օդամղիչ սարքով։ Օգտագործվում է որպես խաղալիք, տոնական դեկորացիա, երբեմն նաև պրակտիկ օգտագործման համար, օրինակ օդերևութաբանական դիտարկում կատարելու համար։

## Պատմություն
Առաջին ռեզինե փուչիկը պատրաստել է բնագետ Մայքլ Ֆարադեյը 1824 թ.։ Նա այն օգտագործում է ջրածնային գազով գիտափորձեր կատարելու համար։

## Գազալցում
Փուչիկը մեծ մասամբ լցնում են օդից թեթև որևէ գազով, որպեսզի այն օդ բարձրանա։ Նախկինում հաճախ օգտագործվում էր ջրածին կամ բնական գազ։ Հրավտանգության պատճառով, այժմ թույլատրելի է համարվում միայն հելիումը, որը ավելի թանկ է, սակայն չի այրվում։

Օդից թեթև գազով լցված փուչիկը կարող է մի քանի ժամ սավառնել օդում՝ կախված եղանակային պայմաններից։ Հատուկ, ավելի ամուր նյութից պատրաստված և հելիումով լցված փուչիկը կարող է քանի որ օդում մնալ։

## Մրցույթներ
Փուչիկներով կարող են կազմակերպվել մրցույթներ։ Փուչիկի պարանով կապվում է բացիկ, որի վրա գրված է մրցույթի մասնակցի անունը և հասցեն։ Գտնողին խնդրվում է բացիկը հետ ուղարկել այդ հասցեով և նշել գտնելու վայրը։ Նա, ում փուչիկը ամենահեռուն է հասել, համարվում է մրցույթի հաղթող։

## Փուչիկների ինֆլյացիա և առողջության օգուտներ
Փուչիկը բերանով փչելը օգտակար է առողջության համար, քանի որ այն մարզում է միջկողային մկանները, որոնք ընդլայնում և բարձրացնում են կողոսկրերն ու դիֆրագմը՝ բարելավելով թոքերի աշխատանքը և թթվածնով հագեցվածությունը։. Այս վարժությունը կարող է բարելավել կեցվածքը, կայունությունը և շնչառության օրինաչափությունները, ինչպես նաև այն օգնում է բարձրացնել թոքերի հզորությունը՝ դարձնելով այն օգտակար այնպիսի հիվանդությունների դեպքում, ինչպիսիք են թոքային ֆիբրոզը, COPD կամ ասթմա:. Բացի այդ, փուչիկը փչելու ակտը նպաստում է խորը շնչառությանը, որը կարող է նվազեցնել սթրեսն ու անհանգստությունը, բարելավել սրտանոթային առողջությունը և մեծացնել թոքերի հզորությունը:. Բացի այդ, օդապարիկի ինֆլյացիան հակադրվում է դիֆրագմին՝ արդյունավետ շնչառության համար և օգնում է բարձրացնել ներորովայնային ճնշումը՝ դարձնելով այն օգտակար վարժություն վերականգնման և շնչառական ֆունկցիայի համար:.

## Ծանոթագրություններ

## Միջավայրի աղտոտում
Օդ բաց թողված փուչիկները վնաս են հասցնում բնությանը։ Դրանցից մոտավորապես 90%-ից 95%-ը հասնելով 8 կմ բարձրության, պայթում են և իվերջո հայտնվում ծովում կամ ցամաքում։ Լատեքսից պատրաստված փուչիկը ծովում քայքայվում է շուրջ 4 տարի հետո։ Այդ ընթացքում այն կարող է հայտնվել կենդանիների մարմնի և դառնալ նրանց մահվան պատճառը (օրինակ արգելափակելով կերակրափողը կամ ստամոքսը)։

Կատեգորիա:Խաղալիքներ
Truth Or Dare

**Truth Or Dare**, գերմանական Oomph! խմբի հավաքածուն, թողարկվել է 2010 թ. «Sony Music»-ի գերմանական ստորաբաժանման կողմից։ Ալբոմը կազմված է խմբի գերմանալեզու երգերի անգլերեն թարգմանված կատարումներից։

## Երգացանկ

## Ծանոթագրություններ

Կատեգորիա:2010 ալբոմներ
Կատեգորիա:Oomph! ալբոմներ
Կատեգորիա:Անգլալեզու ալբոմներ
Կատեգորիա:Գերմանական ալբոմներ
Ծխամորճով տղան

**Ծխամորճով տղան** (), հանրահայտ նկարիչ Պաբլո Պիկասոյի՝ 1905 թվականին նկարված կտավ։

Կտավում պատկերված է անհայտ մի տղա՝ ձախ ձեռքում ծխամորճ և գլխին վարդի պսակ։

Կտավի առաջին սեփականատերը եղել է ամերիկացի Ջոն Ուիթնիին, ով այն գնել էր 1950 թվականին 30,000 $ դոլարով։

2004 թվականին Սոթբիս () աճուրդում «Ծխամորճով տղան» կտավը վաճառվել է այն ժամանակի համար ռեկորդային՝ 104 միլիոն դոլարով։

## Ծանոթագրություններ

Կատեգորիա:Պաբլո Պիկասոյի նկարներ
Կատեգորիա:1905 նկարներ
Կատեգորիա:Մասնավոր հավաքածուներում գտնվող նկարներ
Չղջիկներ

**Չղջիկներ** (), միակ թռչող կաթնասուններն են. պատկանում են ձեռնաթևավորների կարգի կաթնասունների ենթակարգին։ Հայտնի է 1100 տեսակ՝ տարածված ամենուրեք։ Հայաստանում հանդիպում է 28 տեսակ՝ միավորված պայտաքիթ, հարթաքիթ և բուլդոգակերպ չղջիկների ընտանիքներում։

Տեսակների մեծ մասը բնակվում է Հայաստանի հարավային և հարավարևելյան մարզերում, Մեհելիի պայտաքիթ չղջիկը՝ նաև Երևանի շրջակայքում, որոշ տեսակներ (գորշ ականջեղ, եվրոպական լայնականջ, լայնականջ ծալքաշուրթ չղջիկներ)՝ հյուսիսային շրջաններում, փոքր իրիկնաչղջիկը՝ հյուսիսային և հարավային անտառաշատ տարածքներում։

## Ապրելակերպ
Առջևի վերջույթները ձևափոխվել են թևերի, մատները երկար են և հենարանի դեր են կատարում թռիչքաթաղանթի համար։ Ցերեկը, փաթաթվելով այդ լայն թևերի մեջ, նրանք գլխիվայր կախվում-մնում են փչակներում, ձեղնահարկերում կամ որևէ մութ տեղում, իսկ գիշերը դուրս են թռչում՝ որսի։ Անաղմուկ ճախրում են երկնքում՝ հաճախակի թափահարելով թևերը։ Չղջիկներն ուտում են մեծ քանակությամբ միջատներ և դրանով զգալի օգուտ են բերում։ Արևադարձային որոշ տեսակներ սնվում են ավելի խոշոր չղջիկների այլ տեսակներով և կրծողներով, առանձին ներկայացուցիչներ՝ բույսերի նեկտարով ու պտուղներով։ Չղջիկները կողմնորոշվում են անդրաձայնով. թռչելիս մոտակա առարկաներից ու միջատներից անդրադարձած իր ձայնի արձագանքով չղջիկը շրջանցում է անշարժ արգելքը կամ հետապնդում միջատին։

Ժամանակակից նավերում կա մի տեղորոշիչ սարք (ռադար), որը նույնպես գործում է անդրաձայնի սկզբունքով և թանձր մառախուղի ժամանակ անգամ օգնում է հայտնաբերելու ժայռը, այսբերգը (սառցալեռը) կամ այլ կարգի վտանգներ։

Չղջիկները բնակվում են փչակներում, ժայռաճեղքերում, քարանձավներում՝ մինչև մի քանի միլիոնի հասնող գաղութներով։ Տարածված են չափավոր կլիմայով վայրերում։ Ցուրտ եղանակին նրանք ձմեռային քուն են մտնում։ Բազմանում են տարին 1 անգամ, ունենում 1–2 ձագ։ Երկարակյաց են. ապրում են մինչև 20 տարի։

Չղջիկների առանձին տեսակներ վարակիչ հիվանդություններ տարածողներ են։ Շատ տեսակներ անհետացման եզրին են՝ շրջակա միջավայրի աղտոտվածության և նրանց սովորական ապրելավայրերի ավերման պատճառով։

* Հարավային Ամերիկայում բնակվում է չղջիկների 4 տեսակ, որոնց անվանում են վամպիրներ։ Նրանք սնվում են միայն կաթնասունների ու թռչունների թարմ արյունով։ Վամպիրներն արյունը ոչ թե արտածծում են, այլ լիզում են վերքի վրայից։ Զոհի համար վտանգավոր է ոչ այնքան արյան կորուստը, որքան վամպիրից վարակիչ հիվանդություն՝ կատաղությամբ վարակվելու վտանգը։

## Ծանոթագրություններ

Կատեգորիա:Չղջիկներ
Մարթա Յանդովա

**Մարթա Յանդովա** () (), չեխ երգչուհի և դերասանուհի է, ով ավելի հայտնի է որպես գերմանական ալտերնատիվ մետալ ոճում հանդես եկող Դի Հեփի ռոք-խմբի երգչուհի։ Դպրոցն ավարտելուն պես, Մարտան ուսանողների փոխանակման ծրագրով մեկնում է ԱՄՆ՝ անգլերեն սովորելու։ 1993 թ.-ին տեղափոխվելով Գերմանիա՝ ծանոթանում է *Դի Հեփի* խմբի կիթառահար Թորսթեն Մեվեսի հետ, որը և առաջակեց Մարտային միանալ իր խմբին որպես վոկալիստ։

2005 թ.-ին Մարտան ֆիննական *Apocalyptica* մետալ խմբի հետ հանդես եկավ Բուդեստեսիլ երգի մրցույթում՝ ներկայացնելով Բադեն-Վյուրթեմբերգը։ Նրանք կատարեցին "Wie weit" (Որքա՞ն հեռու) երգը և զբաղեցրեցին 5-րդ հորիզոնականը 77 միավորով։ 2007 թ.-ին նա կրկին վերադարձավ Բունդեստեսիլ՝ այս անգամ հանդես գալով * Neue Deutsche Härte* խմբի հետ։ Նրանք ներկայացրեցին Ներքին Սաքսոնիան "Oomph!" երգով, որը նրանց հաջողություն բերեց և զբաղեցրեցին 1-ին հորիզոնականը։ Երգը տեղ գտավ նաև գերմանական Media Control-ի չարթում։

Մարտան Վացլավ Նոիդ Բարտայի հետ միասին ներկայացնելու է Չեխիան Եվրատեսիլ 2015 երգի մրցույթում "Hope Never Dies" (Հույսը երբեք չի մահանում) երգով։

## Ձայնադարան
### Die Happy կազմում
Ալբոմներ։ 
* 1996 Dirty Flowers
* 2000 Supersonic Speed
* 2002 Beautiful morning
* 2003 The weight of the circumstances
* 2005 Bitter to better
* 2006 No nuts no glory
* 2008 Six
* 2010 Red Box մինի|Marta Jandova

Հավաքածուներ։ 
* 2004 Four & more unplugged
* 2009 Most Wanted

### Համագործակցել է
* Dog Eat Dog - Undivided
* Music Team Germany - Won’T Forget These Days 2006
* Fußballjahr 2006 - Nationalhymnen
* Zeichen der Zeit - Ein weiterer Morgen
* In Extremo - Horizont
* Aleš Brichta - Legends never die
* Apocalyptica  - Wie weit/How far
* Letzte Instanz - Kalter Glanz
* Letzte Instanz - Gewissen
* Mädchen checken das -Sing dein Leben
* Petr Janda Dotyky slávy
* Bap - Lena
* Oomph! - Traumst Du
* Oomph! - Dream Here (With Me)
* Revolverheld - Halt Dich an mir fest

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի երգչուհիներ
Կատեգորիա:Գերմանիայի ռոք երաժիշտներ
Կատեգորիա:Եվրատեսիլ 2015 երգի մրցույթ
Կատեգորիա:Եվրատեսիլ 2015 երգի մրցույթի մասնակիցներ
Կատեգորիա:Չեխ դերասաններ
Կատեգորիա:Չեխ երաժիշտներ
Կատեգորիա:Չեխ երգչուհիներ
Բանանց (այլ կիրառումներ)

**Բանանց** անունը կարող է վերաբերել.
* Բանանց՝ գյուղ ներկայիս Ադրբեջանական Հանրապետության Դաշկեսանի շրջանում,
* Բանանց, գետ Ադրբեջանական Հանրապետության Դաշկեսանի շրջանի Բանանց գյուղի մոտ,
* Բանանց (մարզադաշտ)՝ ֆուտբոլային մարզադաշտ Հայաստանի մայրաքաղաք Երևանի Մալաթիա-Սեբաստիա վարչական շրջանում,
* «Բանանց»՝ ֆուտբոլային ակումբ Հայաստանում, որը վերանվանվել է «Ուրարտու ՖԱ»-ի։
* «Բանանց-2» ֆուտբոլային ակումբ Հայաստանում։

*Նաև՝*
* Նոր Բանանց՝ գյուղ Արցախի Հանրապետության Շահումյանի շրջանում, որն իր անունը ստացել է Բանանց գյուղի անունից։
ՀՀ Ազգային ժողովի ընտրություններ (այլ կիրառումներ)

Հայաստանի Հանրապետությունում տեղի են ունեցել **[[ՀՀ Ազգային ժողով|Ազգային ժողովի]]** հետևյալ **[[ընտրություններ]]ը**.

* 1-ին գումարման – 1995 թ. հուլիսի 5 և 25
* 2-րդ գումարման – 1999 թ. մայիսի 30
* 3-րդ գումարման – 2003 թ. մայիսի 25
* 4-րդ գումարման – 2007 թ. մայիսի 12
* 5-րդ գումարման – 2012 թ. մայիսի 6
Լավ Էլի

**Լավ Էլի**, հայկական ալտերնատիվ ռոք-խումբ։ Կազմավորվել է 1996 թվականին Վանաձորում։ Խումբը հիմնել են Արտակ Քալաշյանը և *նրա հարևան Գոռը, ով դարձավ փոխմարզպետ։* Հետագայում խմբին միացել են նաև Վահե Տերտերյանը և Դավիթ Գրիգորյանը՝ Ալք խմբից։ Այս կազմով մեկ տարի անց խումբը ձայնագրել է իր՝ «*Առաջին ԼԱՎ Ալբոմ»* ձայներիզը։ Ալբոմում տեղ են գտել 21 երգեր՝ 11-ը՝ հայերեն, 10-ը՝ անգլերեն։

1999 թվականին թողարկվել է խմբի երկրորդ՝ «*Essays»* ալբոմը, որի պրոդյուսերը Արտյոմ Այվազյանն է եղել։ Խումբը ճանաչվել է ողջ Հայաստանով, իսկ «*Ճամփորդական»* և «*Գտա քեզ երկնքում»* երգերը հիթեր են դարձել։ Դրանից հետո խումբը ժամանակավորապես լքել է Մհեր Մանուկյանը, իսկ Գոռը սկսել է իր մեներգչի կարիերան։ 2001 թվականին խումբը կրկին միավորվել է։

2006 թվականին խումբը թողարկել է «Notes from Vanadzor: Urban Armenian Rock» հայալեզու ալբոմը։ 2008 թվականից խումբն առանձնապես ակտիվ չէր՝ չհաշված առանձին ելույթները, երբ Գոռ Մխիթարյանն այցելում էր Հայաստան։

2012 թվականի հուլիսին խումբը հայտարարել է համերգային ծրագրերի մասին։ Հուլիսին տեղի են ունեցել բացօթյա համերգներ Երևանում և Վանաձորում։

## Ներկա կազմը
* Գոռ Մխիթարյան - առաջատար/ռիթմ կիթառ, վոկալ
* Դավիթ Գրիգորյան - հարվածային գործիքներ
* Մհեր Մանուկյան - վոկալ, առաջատար/ռիթմ կիթառ, շրթհարմոն
* Վահե Տերտերյան - բաս կիթառ
* Շողեր Մանուկյան - թավջութակ,պոզիտիվ մթնոլորտ

## Նախորդ կազմը
* Մհեր Մանուկյան - վոկալ, կիթառ
* Գոռ Մխիթարյան - կիթառ, բեք-վոկալ
* Բագրատ Ազնաուրյան - կիթառ, բեք-վոկալ
* Տիգրան Ոսկանյան - բաս-կիթառ
* Շողեր Մանուկյան - թավջութակ
* Դավիթ Գրիգորյան - հարվածային

## Ալբոմներ
* 1995 - *[[Ահա և մենք]]*
* 1997 - *[[Առաջին ԼԱՎ ալբոմ]]*
* 1999 - *[[Էսսեներ]]*
* 2006 - *[[Notes from Vanadzor: Urban Armenian Rock]]*
* 2018 - Անձրևաշուն

## Ծանոթագրություններ

## Արտաքին հղումներ
* Պաշտոնական կայք
* Լավ Էլի - Հայաստանը ռոքի մեջ

Կատեգորիա:Հայկական ռոք խմբեր
Կատեգորիա:Ալտերնատիվ ռոք խմբեր
Զիվլան

**Զիվլան** (), գյուղ ներկայիս Ադրբեջանական Հանրապետության Դաշկեսանի շրջանում։

## Տես նաև
*

Կատեգորիա:Դաշկեսանի շրջանի բնակավայրեր
Ցնծահալ

**Ցնծահալ** (նաև՝ Զինզաղալ, ), նախկին հայկական գյուղ Ադրբեջանի Հանրապետության Դաշկեսանի շրջանում՝ շրջկենտրոն Քարհատ քաղաքից 14 կմ հարավ-արևելք, Գանձակ ձախակողմյան հարավահայաց ձորալանջին, ծովի մակերևույթից 1400-1480 մ բարձրության վրա։

Զինզաhալ անվանումով ընդգրկված է եղել Արևելյան Հայաստանի Ելիզավետպոլի նահանգի Արեշի գավառում։

## Պատմություն
Մեզ հասած գրավոր աղբյուրներում Ցնծահալը առաջին անգամ հիշատակվում է Փիլիպպոս կաթողիկոսի կոնդակում։

## Բնակչություն
Գյուղը 18-րդ դարի երկրորդ կեսին թուրք-թաթարական հարձակումների հետևանքովհայաթափ է եղել։ 19-րդ դարի վերջին լքված գյուղատեղիում հաստատվում են սակավաթիվ թուրք անասնապահներ։ Հայտնի է, որ 1914 թվականին գյուղում ապրել է 655 բնակիչ

## Պատմական հուշարձաններ
Գյուղում մինչև 19-րդ դարի վերջերը դեռևս պահպանված էին հայկական առաքելական քարաշեն եկեղեցին ու ընդարձակ հայկական հինավուրց գերեզմանոցը։ ԽՍՀՄ տարիներին եկեղեցու տեղում եկեղեցու քարերով կառուցվել է դպրոց։ Ներկայումս գերեզմանոցը նույնպես ոչնչացված է։

## Ծանոթագրություններ

Կատեգորիա:Դաշկեսանի շրջանի բնակավայրեր
Կատեգորիա:Նախկին հայաբնակ բնակավայրեր Ադրբեջանում
Երի վանք

**Երի վանք**, հայկական առաքելական եկեղեցի Արցախի Հանրապետության Շահումյանի շրջանԻ Մարտունաշեն գյուղում։ Ներկայում եկեղեցին գտնվում է Ադրբեջանի զինված ուժերի վերահսկողության տարածքում։

## Պատմություն
Ըստ հորինվածքային և կառուցողական առանձնահատկությունների՝ Երի վանքի եկեղեցին կառուցվել է 16-17-րդ դարերում։

## Ճարտարապետություն

Եկեղեցին միանավ, թաղածածկ հորինվածքով արևելք-արևմուտք ուղղությամբ ձգված շինություն է, որի երկթեք ծածկի տակ առնված տանիքը ներքուստ հենված է երկու զույգ թաղակիր կամարների վրա։ Միակ մուտքը բացված է հարավային ճակատից։ Ունի խիստ նեղ 3 լուսամուտ, որի պատճառով էլ եկեղեցու ներսը բավականաչափ խավար է։ Հյուսիսային պատի մեջ՝ իր ավանդական տեղում, պահպանվում է մկրտարանի խորշը։ Պատերի մեջ ագուցված են միջնադարյան արձանագիր ու անարձանագիր բազմաթիվ խաչքարերի բեկորներ։

Եկեղեցու հարավային կողմում եղել է ուղղանկյունաձև տապանաքար, որտեղ որ գրված էր. *«Այս է տապան Գրիգոր եպիսկոպոսի Գանձակեցւոյ»*։

Եկեղեցու մոտ գտնվում է 8 խաչքար, որոնցից մեկը վերաբերվում է 1271 թվականին և դրա վրա փորագրված է հետևյալ տեքստը. *«Թ(վին) ՉԻ (1271). | ես Աւտար որդ|ի Մանասի կա|ն(գն)եցի զխաչս | ինձ եւ եղբաւր իմոյ...:»*։

## Ծանոթագրություններ

Կատեգորիա:Գյոյգյոլի շրջանի վանքեր և եկեղեցիներ
Կատեգորիա:16-րդ դարի հայկական վանքեր և եկեղեցիներ
Կատեգորիա:Վանքեր այբբենական կարգով
Ալթայի երկրամասի երաժշտական կոմեդիայի պետական թատրոն

**Ալթայի երկրամասի երաժշտական կոմեդիայի պետական թատրոն** (ռուս.՝ Алтайский краевой государственный театр музыкальной комедии), գտնվում է Ալթայի երկրամասի Բառնաուլ քաղաքում։

## Թատրոնի պատմությունը
Թատրոնը կազմավորվել է 1960 թվականին Բիյսկ քաղաքում Գոռնո-Ալթայսկի օպերետտային համույթի և Բիյսկի քաղաքային դրամատիկական թատրոնի հիման վրա։ Թատրոնի հիմնական ուղղվածությունը օպերետտան էր և երաժշտական կոմեդիան։

1964 թ թատրոնը Բիյսկից տեղափոխվեց Բառնաուլ՝ ստանալով երաժշտական կոմեդիայի երկրամասային թատրոնի կարգավիճակ։ Առաջին թատերաշրջանը բացվեց Բ. Մոկրոուսովի «Քամիների վարդը» օպերետտայով։

1968-1977 թթ թատրոնը ղեկավարում էր ռեժիսոր Ի. Դուբնիցկայան, ով ընդլայնեց թատրոնի ժանրը՝ խաղացանկի հիմքը դարձնելով հերոսական-ռոմանտիկ ուղղվածություն ունեցող խորհրդային օպերետտան՝ «Մոսկվա-Փարիզ» և այլն։ Բացի այդ բեմադրվում են նաև բալետային ներկայացումներ՝ «Էսմերալդա», «Չիպոլինոյի արկածները»։

1972 թ թատրոնը տեղափոխվում է Բառնաուլի Կոմսոմոլսկի պողոտայում գտնվեղ նոր շենքը։

1977-1991 թթ բեմադրվում են «Տրավիատա» օպերան, «Յունոնա և Ավոս» ռոք-օպերան, «Չղջիկ» օպերետտան։ ԽՍՀՄ-ի փլուզումից հետո բեմադրվում են «Հիսուս Քրիստոս-գերաստղ», «Կյանքը վարդագույն լույսի ներքո» ներկայացումները։

Թատրոնը հյուրախաղերով բազմիցս հանդես է եկել ՌԴ-ի տարբեր քաղաքներում, ինչպես նաև Լեհաստանում, Աֆղանստանում և Մոնղոլիայում։

## Խաղացանկը
* «Ջութակահարը տանիքին» (մյուզիքլ)
* «Դոն ժուանի առաջին սերը» (մյուզիքլ)
* «Շներ» (ռոք-մյուզիքլ)
* «Յունոնա և Ավոս» (օպերա)
* «Սպիտակ ակացիա» (օպերետտա)
* «Չղջիկ» (օպերետտա)
* «Մարիցա» (օպերետտա)
* «Կրկեսի արքայադուստրը» (օպերետտա)
* «Ձնե թագուհին» (մանկական ներկայացում)
* «Ալադին» (մանկական ներկայացում)
* «Լավագույն ընկերոջ օրը» (մանկական ներկայացում)

## Թատերախումբը
ՌԴ վաստակավոր արտիստներ՝ Լ. Ավգուստովսկայա, Յու. Կաշին, Ս. Ֆեոդորով, Օ. Գավրիշ, Վ. Պարֆենով, Զ. Չերնիխ, Դ. Իվանով, դերասաններ՝ Լ. Վլադիմիրովա, Վ. Գալցևա, Յու. Գոլուբև, Մ. Բասով, Տ. Ռեմիզովա, Վ. Դավիդով, Մ. Վեխով, Ի. Բասմանովա, Վ. Գերասիմովա, Լ. Տիտով, Տ. Վիլհելմ, Ի. Զուև, Վ. Նեկրասով, Ն. Բաշկիրցև, Ա. Կարպովա, Կ. Կրյաժև, Տ. Կոկինա, Ի. Լիսինա, Գ. Կրիուլինա և այլն։

Թատրոնի տնօրեն՝ Ռ. Իլյին, ռեժիսոր՝ Կոնստանտին Յակովլև, գլխավոր դիրիժոր՝ Վ. Կրեստենկո, գլխավոր բեմանկարիչ՝ Վ. Բոլգով, գլխավոր խմբավար՝ Ն. Շաբալինա, դիրիժոր՝ Ե. Գուտչին։

## Արտաքին հղումներ
* Թատրոնի պաշտոնական կայքը
* «Թատերական տաղավար» ֆորում
* «Անտրակտ» ֆորում 

Կատեգորիա:Թատրոններ այբբենական կարգով
Կատեգորիա:Երաժշտական կոմեդիայի թատրոններ
Կատեգորիա:Ռուսաստանի թատրոններ
Արագյուղ

**Արագյուղ**, գյուղ Հայաստանի Կոտայքի մարզում, մարզկենտրոնից 30 կմ հարավ-արևմուտք՝ Արայի լեռան արևելյան ստորոտում։

## Բնակչություն
Նախնիների զգալի մասի 1828 և 1914-1922 թթ.-ին եկել են Արևմտյան Հայաստանի Բայազետի Արծափ գյուղից, Կարսից և Իգդիրից։

Արագյուղի ազգաբնակչության փոփոխությունը.

## Տնտեսություն
Բնակչությունը զբաղվում է անասնապահությամբ, բանջարաբուծությամբ, թռչնաբուծությամբ, ծխախոտագործությամբ, այգեգործությամբ և հացահատիկի մշակությամբ։

## Պատմամշակութային կառույցներ
Արագյուղն ունի “Թուխ Մանուկ” (1890 թ.), Սբ. Աստվածածին (V դար), Սբ. Կարապետ (VI-VII դար), “Ծաղկավանք” (XIII-XIV դարեր) եկեղեցիներ։ Գյուղից հյուսիս պահպանվում են “Օձուտ” բնակավայրի ավերակները, իսկ հարավ-արևմուտքում՝ “Կարմիր Ավերակ” և “Եզրագյուղ” բնակավայրերի ավերակները։

## Տես նաև
* Արագյուղի պատմության և մշակույթի անշարժ հուշարձանների ցանկ (Կոտայքի մարզ)

## Ծանոթագրություններ

## Արտաքին հղումներ
* 
* World Gazeteer: Armenia &ndash; World-Gazetteer.com
* 

Կատեգորիա:Կոտայքի մարզի բնակավայրեր
Կատեգորիա:Կոտայքի մարզի գյուղեր
Աղավնաձոր (Կոտայքի մարզ)

**Աղավնաձոր**, գյուղ Հայաստանի Կոտայքի մարզում, մարզկենտրոնից 11 կմ հյուսիս-արևմուտք։ Գտնվում է Մարմարիկ գետի ստորին հոսանքի ձախափնյա դարավանդի վրա։

Գյուղում զարգացած է զբոսաշրջությունը, քանի որ այն ունի գեղատեսիլ վայրեր և գործող բազմաթիվ հանգստյան տներ։

## Պատմություն
1829 թվականին Աղավնաձորը վերաբնակեցվել է Ալաշկերտի Ղազի գյուղից եկած 28 մարդկանցով, որոնք գաղթել էին ռուս-թուրքական պատերազմից հետո։

Երկրորդ համաշխարհային պատերազմին համայնքից մասնակցել են 300 հոգի, որից 76-ը հետ չեն վերադարձել։ Արցախյան պատերազմի առաջին իսկ օրվանից գյուղի երիտասարդներից կազմավորվել է «Ալաշկերտ» ջոկատը, որի հրամանատարն էր Զարզանդ Դանիելյանը, ով 1991 թվականին Գետաշենի պաշտպանության մարտերում հերոսաբար զոհվեց։

## Բնակչություն
Նախնիները 1829 թ.-ին գաղթել են Ալաշկերտից։

Աղավնաձորի ազգաբնակչության փոփոխությունը.

## Տնտեսություն
Բնակչությունը զբաղվում է անասնաբուծությամբ, թռչնաբուծությամբ, հացահատիկի և կարտոֆիլի մշակությամբ։

## Պատմամշակութային կառույցներ
Աղավնաձորն ունի Սուրբ Հովհաննես եկեղեցի (XVII դար)։

## Տես նաև
* Աղավնաձորի պատմության և մշակույթի անշարժ հուշարձանների ցանկ (Կոտայքի մարզ)

## Ծանոթագրություններ

Կատեգորիա:Կոտայքի մարզի գյուղեր
Կրետեյ (Ֆրանսիա)

**Կրետեյ** (), քաղաք Ֆրանսիայի հյուսիսային մասում, Իլ-դը-Ֆրանս երկրամասում։ Գտնվում է Փարիզից 11,5&nbsp;կմ հեռավորության վրա Մարն գետի ափին։ Քաղաքի բնակչությունը 88 939 է (2006 թ. տվյալներով)։ Հանդիսանում է Հռոմի կաթոլիկ եկեղեցու տեղական թեմի կենտրոնը։ Քաղաքում գործում են մի քանի խոշոր հիվանդանոցներ։ Առաջին անգամ հիշատակվում է 865 թվականին։

Փարիզի հետ հիմնական տրանսպորտային կապերը Փարիզի մետրոյի 8-րդ գծի չորս կայարաններն են, ինչպես նաև քաղաքի ծայրամասում կա A և D RER գծերի մեկ կայարան։

Քաղաքի բնակչության 24,4%-ը հրեաներ են։

## Ծանոթագրություններ

Կատեգորիա:Ֆրանսիայի քաղաքներ
Բիգ Շոու

**Փոլ Դոնալդ Ուայթ կրտսեր** (, ), առավել հայտնի **Բիգ Շոու** (*Big Show*) ռինգային անվամբ, ամերիկացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։

Մասնագիտական կարիերայում Ուայթն աշխարհի չեմպիոն եղել է 6 անգամ (2 անգամ WCW աշխարհի ծանրքաշային չեմպիոն, 2 անգամ WWF/E չեմպիոն, 1 անգամ ECW աշխարհի ծանրքաշային չեմպիոն և 1 անգամ աշխարհի ծանրքաշային չեմպիոն)։ Ի լրումն ծանրքաշային տիտղոսների` 1 անգամ նվաճել է WWE Միացյալ Նահանգներիը, 5-ական անգամներ Աշխարհի թիմային և WWE թիմային տիտղոսներըը, 3 անգամ՝ WWE հարդքոր տիտղոսը և 1 անգամ WWE միջմարյրցամաքային չեմպիոնական տիտղոսը։

Համարվում է «WWE»-ի պատմության մեջ երրորդ մարզիկը (Քուրտ Էնգլից և Էդջից հետո), ում կարիերայի ընթացքում հաջողվել է նվաճել ֆեդերացիայում գործող տղամարդկանց բոլոր չեմպիոնական տիտղոսները։

## Արտաքին հղումներ
* Էջը WWE.com կայքում  
* Էջը IMDb կայքում 
* Անձնական Թվիթեր էջ 

Կատեգորիա:1972 ծնունդներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Բեմական կեղծանուններ
Կատեգորիա:Փետրվարի 8 ծնունդներ
Ալեքսանդրիա (Վիրջինիա)

մինի|250px|Մարշալ Հաուս, հյուրանոց, որի կանգնեցվել է համադաշնության դրոշը
մինի|250px|«Ֆորտ-Ուորդ»՝քաղաքացիական պատերազմի թանգարանը
մինի|250px|Ալեքսանդրիա։ Հին քաղաքը
մինի|250px|Գոթսբի պանդոկը
մինի|Տորպեդոյի գործարանի թանգարանը Ալեքսանդրիայում
[մինի|250px|[Ջորջ Վաշինգտոնի հուշարձանը]]
**Ալեքսանդրիան** (), քաղաք է ԱՄՆ-ի արևելյան մասում, Վիրջինիա նահանգում։ Քաղաքը գտնվում է Պոտոմակ գետի արևմտյան ափին։ Քաղաքից 10 կմ դեպի հյուսիս գտնվում է ԱՄՆ-ի մայրաքաղաք Վաշինգտոնը։

## Քույր քաղաքները
*  Գյումրի, Հայաստան
*  Հելսինգբորգ, Շվեդիա
*  Դանդի, Շոտլանդիա
*  Կանն, Ֆրանսիա

## Ծանոթագրություններ

Կատեգորիա:1749 թվականին հիմնադրված բնակավայրեր
Կատեգորիա:Վիրջինիայի քաղաքներ
Լյուկ Ֆիլդս

**Լյուկ Ֆիլդս** (, ), անգլիացի գեղանկարիչ, գրքի ձևավորող։

## Պատկերասրահ

Պատկեր:Luke Fildes00.jpg|Լյուկ Ֆիլդսի ծաղրանկարը (հեղ. Լեսլի Ուարդ)
Պատկեր:The Doctor - Joseph Tomanek, after Luke Fildes.jpg|«Բժիշկը»
Պատկեր:Sir Paul Fildes by Sir (Samuel) Luke Fildes.jpg|Պոլ Ֆիլդս


## Ծանոթագրություններ

Կատեգորիա:Անգլիացի նկարիչներ
Կատեգորիա:Լիվերպուլ քաղաքում ծնվածներ
Կատեգորիա:Լոնդոն քաղաքում մահացածներ
Կատեգորիա:Բրիտանացի պատկերազարդողներ
Հարթֆորդ (Կոնեկտիկուտ)

**Հարթֆորդ** (), քաղաք ԱՄՆ-ի հյուսիսարևելյան մասում, Կոնեկտիկուտ նահանգում։ Հանդիսանում է Կոնեկտիկուտի նահանգի վարչկենտրոնը։ Տեղակայված է Հարթֆորդի շրջանում։ Բնակչության թվաքանակով Հարթֆորդի անգլոմերացիան 45-րդն է ԱՄՆ-ում (2020 թվականի մարդահամարի տվյալներով այդտեղ ապրում էր 1 213 531 մարդ)։

## Ժողովրդագրություն
Բուն քաղաքի բնակչության թվաքանակը 2010 թվականի մարդահամարի տվյալներով եղել է 124 775. այդ ցուցանիշով Հարթֆորդը Կոնեկտիկուտ նահանգում գրավում է երրորդ տեղը՝ զիջելով միայն Բրիջփորթին և Նյու Հեյվնին:

## Ծանոթագրություններ

Կատեգորիա:1849 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Կոնեկտիկուտի քաղաքներ
Ամյուն

**Ամյունը**, քաղաք է Լիբանանի հյուսիսարևմտյան մասում, Հյուսիսային Լիբանան պրովինցիայում.։

Քաղաքում ուժեղ ազդեցություն ունեն հույն ուղղափառները։ Քաղաքը հիմնադրվել է դեռևս փյունիկցիների օրոք։

## Ծանոթագրություններ

Կատեգորիա:Լիբանանի քաղաքներ
Կատեգորիա:Հռոմեական գաղութներ
Կատեգորիա:Փյունիկիա
Հաուս երաժշտություն

մինի|TB-303 սինթեզատոր գործիքը, որը հաճախ է օգտագործվում հաուս երաժշտության մեջ
**Հաուս երաժշտություն** (), ակումբային երաժշտության տարատեսակ, որը ծնունդ է առել ԱՄՆ-ի Չիկագո քաղաքում 1980-ականների սկզբին։ Արդեն 80-ականների կեսերին այս ոճը մեծ ժողովրդայնություն էր վայելում դիսկոտեկներում` աֆրոամերիկացիների և լատինաամերիկացիների շրջանում։ Երաժշտությունը տարածվում է Միացյալ Նահանգների ու Կանադայի այլ խոշոր քաղաքներում, որից հետո մուտք է գործում Եվրոպա։

Այժմ հաուս երաժշտությունն ունի բազմաթիվ ենթաժանրեր, որոնցից առավել հայտնիներն են Էլեկտրո-հաուսը, հաուսը, հոլանդական-հաուսը, պրոգրեսիվ-հաուսը, Ֆյուչր-հաուսը, Բիգ Ռում հաուսը, Դիփ-հաուսը և այլն։

## Պատմություն
Ամենաառաջին հաուս ոճի երգը՝  «On and on»-ը գրվել է Ջեսս Սոնդերսի և Վինս Լոուրենսի կողմից։ Ձայնագրությունը կատարվել է 1984 թվականին Չիկագոյում Roland TB-303 կոչվող բաս֊սինթեզատորի և Roland TR-808 հարվածային մեքենայի օգնությամբ, բացի այդ օգտագործվել է «Player One» խմբի «Space Invaders» (1980) երգից հատված։ Հաուս երաժշտության տարատեսակների հիմքում կանգնած էին Ֆրենկի Նակլզը, Մարշալ Ջեֆերսոնը և այլք։

## Անվանում
Մինև օրս չի պարզվել երաժշտության անվանման ծագումը։ Կա վարկած, որ «հաուս» () բառի ընտրությունը կապված է այն հանգամանքի հետ, որ նախկինում այս ժանրի երգերը գրվել և ձայնագրվել են սեփական առանձնատներում։ Ավելի տարածված տարբերակներից է, որ անվանումը ծագել է Չիկագոյում գտնվող «Warehouse» («պահեստ») ակումբի անվանումից։

## Հաուսը ժամանակակից մշակույթում
* Օգտագործվում է «Grand Theft Auto» համակարգչային խաղի մեջ։ «San Andreas» խաղում կա SF-UR ռադիոկայան, որտեղ վկայարկվում է միայն հաուս ոճի երաժշտություն։
* Rise FM ռադիոն «Grand Theft Auto 3» և «Grand Theft Auto» խաղերի մեջ։ «Liberty City Stories»֊ում նույնպես հիմնականում օգտագործվում է հաուս։
* Քենան Թոմփսոնի «Շաբաթ երեկոյան ուղիղ եթերում» () եղել է «Deep House Dish» էպիզոդների շարք, որի ժամանակ երաժիշտները նվագում էին հաուս։

## Ծանոթագրություններ

Կատեգորիա:Երաժշտական ոճեր
Բաաբդա

**Բաաբդան** (), քաղաք է Լիբանանի արևմտյան մասում, Լեռնային Լիբանանում։ Այն Լեռնային Լիբանան պրովինցիայի կենտրոնն է։ Քաղաքում գտնվում է Լիբանանի նախագահի նստավայրը։

## Ծանոթագրություններ

Կատեգորիա:Լիբանանի քաղաքներ
Ալ-Բաթրուն

**Ալ-Բաթրուն**, *Բոթրիս* (, ), քաղաք Լիբանանի հյուսիսարևմտյան մասում, Հյուսիսային Լիբանան պրովինցիայում։ Քաղաքը գտնվում է Միջերկրական ծովի ափին։ Բաթրունը աշխարհի ամենահին քաղաքներից մեկն է։ Քաղաքի անվանումը ունի հունական ծագումնաբանություն։ Այն հիմնադրվել է փյունիկցիների կողմից։

## Ծանոթագրություններ

Կատեգորիա:Զբոսաշրջությունը Լիբանանում
Կատեգորիա:Լիբանանի քաղաքներ
Էրիկ Լամելա

**Էրիկ Մանուել Լամելա** (, ), արգենտինացի ֆուտբոլիստ, անգլիական «Տոտտենհեմ Հոտսպուր» ֆուտբոլային ակումբի և Արգենտինայի ազգային հավաքականի կիսապաշտպան։

## Կենսագրություն
### Մանկություն և երիտասարդություն
Էրիկ Մանուել Լամելան ծնվել է 1992 թվականի մարտի 4-ին Արգենտինայի Բուենոս Այրես քաղաքում։ Հայրը նախկին ֆուտբոլիստ Խոսե Լամելան է, մոր անունը Միրիամ է։ Ունի 2 եղբայր՝ Աքսելը և Բրայենը :

8 տարեկան հասակից հաճախել է «Ռիվեր Փլեյթ» ֆուտբոլային դպրոց։ 2004 թվականին, երբ 12 տարեկան էր, Լամելայով հետաքրքրվում էր «Բարսելոնա» ֆուտբոլային ակումբի ղեկավարությունը։

«Բարսելոնայի» ղեկավարությունը համաձայնության է գալիս Լամելայի ծնողների հետ և նրանց առաջարկում է տուն, աշխատանք , բայց ինչ-ինչ պատճառներով «Բարսելոնա» ՖԱ-ի տնօրենը փոխում է որոշումը և Լամելան չի տեղափոխվում «Բարսելոնա» ՖԱ։

16 տարեկան հասակում Լամելան արդեն հանդես էր գալիս «Ռիվեր Փլեյթ» ՖԱ-ում և մասնակցում էր «Cobham Cup» մրցաշարին։

«Cobham Cup» մրցաշարի եզրափակիչ խաղում «Ռիվեր Փլեյթ» ՖԱ-ն հաղթանակ է տանում լոնդոնյան «Չելսիի» նկատմամբ (2:0)։

## Ծանոթագրություններ

## Արտաքին հղումներ
* Էրիկ Լամելան Պրեմիեր Լիգայի հայալեզու կայքում 
* Статистика на ESPN Soccernet  
* Профиль на IMScouting  
* Эрик Ламела в рубрике «Скаут» на Football.ua 
* Профиль игрока на на официальном сайте ФК «Рома» 

Կատեգորիա:1992 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բուենոս Այրես քաղաքում ծնվածներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարտի 4 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Ֆաբիո Բորինի

**Ֆաբիո Բորինի** (, ), իտալացի ֆուտբոլիստ, անգլիական Լիվերպուլի հարձակվող։ 2020 թվականի դեկտեմբերին պայմանագիր է ստորագրել թուրքական «Ֆաթիհ Կարագյումրյուկ» թիմի հետ։ 2012 թվականի փետրվարի 27-ին առաջին անգամ հրավիրվել է Իտալիայի ազգային հավաքական՝ Մարիո Բալոտելլիի փոխարեն։

## Ծանոթագրություններ

## Արտաքին հղումներ
* Անհատական պրոֆիլը Լիվերպուլի պաշտոնական կայքում 

Կատեգորիա:1991 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Մարտի 29 ծնունդներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Սանդերլենդի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սամպդորիայի ֆուտբոլիստներ
Պալադին

**Պալադին** ()՝ հռոմեական և բյուզանդական արքունիքում բարձրագույն պալատական, զինվորական և քաղաքացիական պաշտոնների անվանումը բնութագրվում է որպես վերին դասի ասպետ` մոլեռանդորեն նվիրված որևէ գաղափարի կամ որևէ անձի։

## Դասական կերպարը
մինի|250px|Պալադին Ռոլանդը, «Գիրք Առասպելաց» (1915)
Միջնադարյան արևմտաեվրոպական գրականության մեջ պալադիններ էին անվանում ֆրանկների կայսր Կառլոս Մեծի և կելտերի առասպելական առաջնորդ Արթուր Արքայի կողմնակիցներին։ «Կլոր Սեղանի» շուրջ հավաքվող բոլոր ասպետները կոչվում էին պալադիններ։

Կառլոս Մեծի հայտնի պալադիններից են՝
* Ժերին,
* Այվեն, Իվեյնոմ, Օվեյն, Իվեյն Մեծ, Ուվեյն, նաև հայտնի «Առյուծի Ասպետ» մականունով,
* Գերայնտ, հնարավոր է Ժերին,
* Օբրի դե Գատինե, Օռլեանի կոմս,
* Ռոլանդ։

Արթուր Արքայի հայտնի առասպելական պալադիններից են՝
* Լանսելոտ,
* Գալահադ,
* Քեյ,
* Իվեյն,
* Մորդրեդ,
* Վալեանտ,
* Բորս,
* Ադրավեյն։
Բացի այդ, հաճախ ցուցակի մեջ ներառում են ևս երեք պալադինների՝ Պարսիֆալ, Էրեկ, Գարետ։

## «Ֆենտեզի» կերպարը
Ֆենտեզի ժանրում այս բառը ձեռք է բերել մի քանի լրացուցիչ նշանակություններ։
[մինի|250px|Պալադինի ասպետական սպառազինությունը [Նյու Յորքի «Մետրոպոլիտան» արվեստի թանգարանում]]
մինի|250px|M109A6 «Paladin» ԻՀԿ

### Տարբերակումը ասպետից
Որպես կանոն պալադինը թագավորական արյուն ունի։ Նրա զենքը ու զրահը սովորաբար արտասովոր տեսք ունեն, ավելի որակով են պատրաստված, ունեն տարբեր նախշեր, նշանագրեր և ռունագրեր։
### Պալադինը համակարգչային և սեղանի խաղերում
Համակարգչային և սեղանի խաղերում պալադին են անվանում աստծո կողմից շնորհված կախարդական կարողություններով օժտված ասպետներին, որոնք չունեն վասալներ, որպես կանոն, հետևում են բարի գաղափարներին և պայքարում են «Խավարի» ուժերի դեմ։

Պալադինը կարող է շնորհազրկվել։ Եթե նա պատվի ու խղճի հասկացություններին հակասող արարք կատարի, դավաճանի իր աստծուն և այլն, ապա կկորցնի իր կախարդական կարողությունները՝ դառնալով հասարակ մարտիկ սրով ու զրահով։ Շնորհազրկված պալադինը կարող է քավել իր մեղքը՝ կատարելով ինչ-որ հատուկ հերոսական արարք։

### Պալադինը ֆենտեզիում
Չնայած ֆենտեզիի սիրահարների տևական հավատքին՝ գրողներն են առավել համապատասխան փորձագետներն այս հարցում՝ գերազանց իմանալով, որ պալադին դառնալ կառող է ամեն ոք՝ ի նկատի ունենալով «մեկին կամ մի բանի անսահման հացատարիմ էակ» սահմանումը։ Այսպես, եթե պալադինը նվիրված է «Լույսին», կամ նրա աստվածը կամ նվիրվածության օբյեկտը «Լույս» են քարոզում, ապա նրան «լուսավոր» են անվանում։ Իսկ եթե նա նվիրված է «Խավարին» կամ խավարի որևէ աստծու կամ օգյեկտի, ընդունված է անվանել «մութ»։

Ընդուված է, որ պալադինը աստվածների (կամ Աստծո) սիրելին է։ Նրանք սիրում են պալադինին և նրա աղոթքներին հատուկ ուշադրություն են դարձնում։ Անմնացորդ հավատացող պալադինը ընդունակ է աղոթքի միջոցով ստանալ իր աստվածության օգնությունը և միշտ զգում է Աստծո ձեռքն իր ուսին։

### Զրահատեխնիկա
«Պալադին» է անվանվել ամերիկյան М109 ԻՀԿ-ի (ինքնագնաց հրետանային կայանք) մոդիֆիկացիան (M109A6 «Paladin»)։

## Ծանոթություն

Կատեգորիա:Կոչումներ
Թեոդորոս Քռթենավոր

**Թեոդորոս Քռթենավոր** (հայտնի է նաև որպես *Թեոդորոս Ճգնավոր*, VII դ. սկիզբ – մոտ 680 թ.), հայ մատենագիր, աստվածաբան։ Կոմիտաս Ա Աղցեցի կաթողիկոսի եղբորորդին։ Սովորել է Սյունյաց վարդապետարանում՝ Մաթուսաղայի մոտ, ստացել նաև հունական կրթություն։ Եղել է Արագածոտն գավառի Սուրբ Աստվածածին վանքի վանահայրը, հիմնել դպրոց։ Թեոդորոս Քռթենավորի սաներից են Հայոց կաթողիկոսներ Հովհաննես Գ Օձնեցին և Սահակ Գ Ձորոփորեցին։

Մաթուսաղայի հանձնարարությամբ Թեոդորոս Քռթենավորը մասնակցել է 633 թվականի Կարինի ժողովին։ Պայքարել է անապականության խնդրի շուրջ հուլիանոսականների վարդապետության և երևութականության դեմ, իր հակառակորդի՝ Հովհան Մայրավանեցու դեմ գրել «Ընդդէմ Մայրագումացոյն» ճառը։ Հեղինակ է նաև «Ներբողեան ի սուրբ Խաչն» և «Գովեստ ի սուրբ Աստուածածինն» ճառերի։

## Երկեր
* Թէոդորոսի Քռթենատրի ճառք երեք, տես Յովհաննու Իմաստասիրի Անձնեցւոյ Մատենագրութիւնք, Վնտ, 1833։

## Ծանոթագրություններ

Կատեգորիա:Հայ աստվածաբաններ
Կատեգորիա:Միջնադարյան հայ հոգևորականներ
Կատեգորիա:Հայ մատենագիրներ
Անդրեյ Կիրիլենկո (բասկետբոլիստ)

[մինի|աջից|Կիրիլենկոն և Ռուսաստանի Դաշնության նախկին նախագահ [Դմիտրի Մեդվեդևը (2008 թ.)]]

**Անդրեյ Գենադևիչ Կիրիլենկո** (, ), ռուս նախկին բասկետբոլիստ, թեթև հարձակվող։

Մասնագիտական կարիերան սկսել է 15 տարեկանում՝ ելույթ ունենալով ռուսական «Սպարտակ» և «ԲԿՄԱ» ակումբներում։ Ավելի ուշ մուտք է գործել Բասկետբոլի ազգային ասոցիացիա (NBA)՝ ընտրվելով «Յութա Ջազի» կողմից՝ 1999 թվականի դրաֆթի առաջին ռաունդի 24-րդ համարով՝ այդ կերպ դառնալով NBA-ի դրաֆթի առաջին ռաունդում ընտրված ռուս մարզիկը։ «Ջազի» կազմում 2004 թվականին մասնակցել է Բոլոր աստղերի հանդիպմանը, ինչպես նաև արժանանում մի շարք անհատական մրցանակների և ընդգրկվել խորհրդանշական հավաքականներում։ 2011 թվականին ստացել է Միացյալ Նահանգների քաղաքացիություն։

Բազմաթիվ առիթներով Կիրիլենոկոյին անվանում են «AK47», ոչ միայն այն փաստի համար, որ նրա անվան և ազգանվան սկզբնատառերն են Ա և Կ, իսկ մարզաշապկի համարը՝ 47, այլ նաև առ այն, որ ծնվել է Իժևսկ քաղաքում, որտեղ առաջին անգամ արտադրվել էին AK47 ինքնաձիգները։

## Կենսագրություն
### Վաղ տարիներ

Անդրեյ Կիրիլենկոն ծնվել է 1981 թվականի փետրվարի 18-ին Օլգա և Գենադի Կիրիլենկոների ընտանիքում։ Անդրեյի հայրը, ով նախկինում սպերտսմեն էր, «Իսկրա» կանանց ֆուտբոլային ակումբի գլխավոր մարզիչն է։ Օլգա Կիրիլենկոն զբաղվել է բասկետբոլով և հանդես է եկել կանանց «Բուրևեստնիկ», «Սպարտակ», «Սերպ ի մոլոտ» և «Սկորոխոդ» թիմերում։ Գենադի Կիրիլենկոն Օլգայի հղիության շրջանում ծառայում էր բանակում, և Օլգան մեկնում է մոր մոտ Իժեվսկ՝ ծննդաբերելու։ Ծնվելուց չորս ամիս անց մայրը ապագա բասկետբոլիստին բերում է Սանկտ Պետերբուրգ։

Մանուկ հասակում Անդրեյը զբաղվում էր լողով, ֆուտբոլով, հանդբոլով։ Բասկետբոլով սկսել է զբաղվել Սանկտ Պետերբուրգի Ֆրանսիական շրջանում՝ առաջին դասարանում, առաջին մարզիչը Ալեկսեյ Վլադիմիրովիչ Վասիլեվն էր։ 1995 թվականին քաղաքային թիմի կազմում դարձել է բասկետբոլի Ռուսաստանի չեմպիոն՝ 1981 թվականին ծնված խաղացողների մեջև։

## Ծանոթագրություններ

## Արտաքին հղումներ
* Պաշտոնական կայք 
* Էջը Բասկետբոլ-ռեֆերենսում 

Կատեգորիա:1981 ծնունդներ
Կատեգորիա:2012 թվականի Ամառային օլիմպիական խաղերի բրոնզե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ռուս բասկետբոլիստներ
Լոնդոնյան Սիթի

[մինի|250px|Սիթին [Լոնդոնի քարտեզի վրա]]
**Լոնդոնյան Սիթի** (), «սիթիի» կարգավիճակով շրջան է Լոնդոնում։ Հռոմեական Լոնդինիում (Londinium) բնակավայրը գտնվել է հենց այստեղ։ Շրջանում բնակվում է 7800 մարդ (2005 թվականի տվյալներով)։ Լոնդոնյան Սիթին Լոնդոնի սիրտն է և գործարար կենտրոնը։ Այստեղ է գտնվում հայտնի Մերի Էքս երկնաքերը, Թաուերը։ 1666 թվականին քաղաքի մեծ մասը այրվել էր Լոնդոնի մեծ հրդեհի ժամանակ։ Սիթիում օրական աշխատում է կես միլիոն մարդ։

## Ծանոթագրություններ

## Արտաքին հղումներ
* Լոնդոնի քաղաքապետարանի պաշտոնական կայք էջը

Կատեգորիա:Լոնդոնի շրջաններ
Բուրդ

thumb|250px|Բրդի հիմնական աղբյուր հանդիսացող ոչխարները
thumb|200px|Բրդի տարբեր տարատեսակներ, ինչպես նաև բրդից պատրաստված նկար

**Բուրդ**, կենդանիներից` ոչխարից, այծից, ուղտից խուզվող մազածածկ, որն ունի ***մանվելու հատկություն*** և որից գործելու կամ թաղիքացնելու միջոցով հնարավոր է տարբեր գործվածքներ պատրաստել։ Մազածածկը, որից հնարավոր չէ գործվածք կամ թաղիք պատրաստել, չի պատկանում բրդային հումքին։
Իր ֆիզիկատեխնիկական, տեխնոլոգիական և մեխանիկական համալիր հատկություններով ոչխարի բուրդը համարվում է բարդ կառուցվածքով արժեքավոր հումք։ Այն ունի վատ ջերմահաղորդականություն, լավ էլեկտրաջերմամեկուսիչ է, ամուր է, խոնավածուծ է, բաց է թողնում օդը (շնչող է) և ուլտրամանուշակագույն ճառագայթները, օժտված է ներկվելու բացառիկ հատկությամբ և չափազանց հիգիենիկ է։

## Արտադրությունը
Բրդի տարեկան համաշխարհային արտադրությունը կազմում է մոտավորապես 1.3 միլիոն տոննա։
# ։ համաշխարհային խուզի 25%-ը (2004/2005 թթ. 475 միլիոն կգ չլվացած)
# ։ 18%
# ։ 17%
# ։ 11%
# ։ 3%
# ։ 2%
# ։ 2%
# ։ 2%
# ։ 2%
# ։ 2%
# ։ 1%

## Արտաքին հղումներ
* Ավստրալիական բրդի շուկա
* AWI կայք 
* Բրդի արդյունաբերությունը Միացյալ նահանգներում 

Կատեգորիա:Տեքստիլ արդյունաբերություն
Դուերո

**Դուերո** ( ), **Դորու**() կամ Դուրիուս () գետը սկիզբ է առնում Իսպանիայի տարածքում և թափվում է Ատլանտյան օվկիանոս։ Պիրենեյան թերակղզու ամենախաշար գետերից մեկն է, ընդհանուր երկարությունը կազմում է 897 կմ։ Իսպանիայի տարածքում Դուերոն հոսում է Սորիա, Բուրգոս, Վալյադոլիդ, Սամորա, Սալամանկա պրովինցիաներով։ Գետը սահմանը հատում է Միրանդա դու Դորու քաղաքի շրջանում ու այնուհետև հոսում է Պորտուգալիայի տարածքով Դորու անվան տակ։ Գետի կրկնակի անվանումը, որպես կանոն, արտացոլվում է աշխարհագրական քարտեզների վրա։ Վտակներից են՝ Պիսուերգա, Տորմես։

Դորուի ակունքի շրջանում է տեղադրված Պորտուգալիայի մեծությամբ երկրորդ քաղաքը՝ Պորտուն։

2001 թ. ՅՈՒՆԵՍԿՈ-ն Ալտու Դորու խաղաղագործական շրջանը Դորուի վերին հոսանքի շրջանում հայտարարեց որպես «Համաշխարհային ժառանգություն»։

## Անվանում
Անվանումն առաջացել է կելտական Dur «գետ, ջուր» բառից։

## Ծանոթագրություններ

Կատեգորիա:Ատլանտյան օվկիանոսի ավազանի գետեր
Կատեգորիա:Եվրոպայի գետեր
Կատեգորիա:Իսպանիայի գետեր
Կատեգորիա:Պորտուգալիայի գետեր
Կատեգորիա:Սահմանային գետեր
Օննո Թունջբոյաջյան

**Օննո Թունջ** (ամբողջական անվանում՝ Հովհաննես Թունջբոյաջյան, , ), եղել է թուրքահայ առաջատար երաժիշտներից մեկը։

## Կենսագրություն
Ծնվել է 1948 թվականին Ստամբուլում։ Նվագել է բաս-կիթառի, կոնտրաբասի, դաշնամուրի և հարվածային գործիքների վրա։ Արտո Թունջբոյաջյանի ավագ եղբայր էր։ Վաղ տարիքուն երգում էր «Հարեուր մանգազ» եկեղեցական երգչախմբում։ Սերտ աշխատել է հայտնի թուրք երգչուհի Սեզեն Աքսուի հետ։ Շուրջ 175 երգերի հեղինակ է։ Նրա գրված «Sevince» երգով Հյուլքի Աքթունջի և Բագդան Բայդուրի կատարմամբ ներկայացվել է 1974 թվականի Եվրատեսիլ մրցույթին։ Ստամբուլի սիմֆոնիկ նվագախումբը կատարել է Թունջի «Su» սիմֆոնիան։

## Վախճանը
Օննո Թունջը մահացել է 1996 թվականի հունվարի 14-ին, երբ վատ եղանակի պատճառով ընկել է իր սեփական ինքնաթիռը։ Աղետը տեղի է ունեցել Յալովայի մարզի Արմութլու գյուղի մոտ։ Նրա հետ մահացել է նաև իր ընկեր Հասան Քանիքը։

2002 թվականին Յալովա քաղաքի կենտրոնում տեղադրվել է երաժշտի հիշատակին նվիրված հուշարձան։

## Ընտանիք
* Ջանան Աթեշ - նախկին կինը
* Սելին Թունջբոյաջյան - դուստրը
* Այդա Թունջբոյաջյան - դուստրը
* Արտո Թունջբոյաջյան - եղբայրը

## Onno Tunç tribute
2007 թ.-ին մի քանի ճանաչված թուրք երգիչների կողմից թողարկվեց "Onno Tunç Şarkıları" ("Օննո Թունջի երգերը") հավաքածուն։

## Ծանոթագրություններ

## Արտաքին հղումներ
* Muzikbrainz
* Biyografi.net - Onno Tunç
* Last.FM

Կատեգորիա:Թուրքահայ երաժիշտներ
Կատեգորիա:Թուրքահայ կոմպոզիտորներ
Պրաս

**Պրաս**, **պռաս**, **պրասասոխ**, **սավզի**, **քուռաթ** կամ **քյավառ** (*Allium porrum*), երկամյա բույս։ Համեմատած գլուխ սոխի և սխտորի հետ, ավելի քիչ է տարածված։ Հիմնականում մշակվում է հարավային շրջաններում։ Համի տեսակետից գրավում է սոխի ու սխտորի միջին տեղը։

Գոյություն ունի պրասի 2 տեսակ՝ *հաստ ու սպիտակ կեղծ ցողուն առաջացնող* և *տերևատու*, որից օգտագործում են միայն տերևները։

Հիմնականում օգտագործվում է որպես կանաչի։ Ունի համի բարձր հատկություններ։ Հարուստ է C վիտամինով, հանքային աղերով և յուրահատուկ բակտերիասպան հատկություն ունեցող եթերային նյութերով։

## Աղբյուրներ

## Արտաքին հղումներ
*Էջը սննդի թանգարանում 

Կատեգորիա:Տերևաբանջարներ
Կատեգորիա:Արմատապտուղներ
Ֆրանսուա Օլանդ

**Ֆրանսուա Ժերար Ժորժ Նիկոլա Օլանդ** (, ՄՀԱ։ , ), ֆրանսիացի քաղաքական և պետական գործիչ, Ֆրանսիայի սոցիալիստական կուսակցության առաջին քարտուղար 1997-2008 թվականներին։ Ֆրանսիայի ազգային ժողովի պատգամավոր (1988-1993, 1997-ից), Տյուլ քաղաքի քաղաքապետ (2001-2008)։ Կորեզ դեպարտամենտի ընդհանուր խորհրդի նախագահ 2008-ից։

Ֆրանսիայի նախագահական ընտրություններ 2012-ի հաղթող Ֆրանսիայի սոցիալիստական կուսակցությունից։ Առաջին փուլում ստացել է քվեների 28,63 %-ը՝ գրավելով առաջին տեղը և Նիկոլա Սարկոզիի հետ երկրորդ փուլ անցել։ 2012 թվականի մայիսի 6-ին երկրորդ փուլում հաղթանակ է տարել Սարկոզիի նկատմամբ՝ դառնալով Ֆրանսիայի 24-րդ նախագահը։

Ֆրանսուա Օլանդը ավարտել է Փարիզի Առևտրի բարձրագույն դպրոցը, Փարիզի Քաղաքագիտության ինստիտուտը և Կառավարման ազգային դպրոցը (Վոլտերի տարի՝ 1980 թվական)։

Սոցիալիստական կուսակցության անդամ է 1979 թվականից։ 1980 թվականին, ավարտելով Կառավարման ազգային դպրոցը, նա դառնում է Հաշվիչ պալատի աուդիտոր։ Միևնույն ժամանակ նա դասախոսում է Փարիզի Քաղաքագիտության ինստիտուտում։

1981 թվականին, Ֆրանսուա Միտերանի՝ Ֆրանսիայի Հանրապետության նախագահ ընտրվելուց հետո, Ֆրանսուա Օլանդը դառնում է ծրագրի ղեկավար Ելիսեյան պալատում։ 1981 թվականի հունիսի խորհրդրանական ընտրություններում Ֆրանսուա Օլանդը առաջադրվում է Կորեզ դեպարտամենտից։ 
1988-1991 թվականներին նա տնտեսագիտություն է դասավանդում Փարիզի Քաղաքագիտության ինստիտուտում։

1993 թվականին կորցնում է պատգամավորական մանդատը։ Նա ստանձնում է Ժակ Դըլորի «Témoin» (Վկա) ակումբի նախագահությունը, որը պահպանում է մինչև 1997 թվականը։

1994 թվականի նոյեմբերին դառնում է Սոցիալիստական կուսակցության տնտեսական հարցերով ազգային քարտուղարը, իսկ 1995 թվականին Լիոնել Ժոսպենը նրան նշանակում է Սոցիալիստական կուսակցության խոսնակ։

2013 թվականի հոկտեմբերի 12-ին ՀՀ Նախագահի հրամանագրով պարգևատրվել է Փառքի շքանշանով։

## Ծանոթագրություններ

Կատեգորիա:Ֆրանսիայի նախագահներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Ֆրանսիացի իրավաբաններ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Փառքի շքանշանի ասպետներ (Հայաստան)
Կատեգորիա:Ֆրանսիայի քաղաքական գործիչներ
Կատեգորիա:Ֆրանսիացի փաստաբաններ
Կատեգորիա:Ֆրանսիացի սոցիալիստներ
Կատեգորիա:Ֆրանսիացի տնտեսագետներ
Կատեգորիա:Բաղնիքի շքանշանի ասպետներ
Ասորական գրականություն

**Ասորական գրականություն**, ասորի քրիստոնյաների կողմից գործածվող միջին արամեերեն լեզվով գրված գրականությունն է։ Դասական ասորական գրականության մեծ մասը քրիստոնեական կրոնական բնույթի է։

Դասական ասորերենով գրված գրական առաջին նմուշը Աստվածաշնչի թարգմանությունն է՝ Պեշիտտան և Դիաթեսսարոնը (Նոր Կտակարանի համաբարբառ)։ Մ.թ. 3-րդ դարի ասորական գրականության դեմքերից է Բարդածան Եդեսացին, որն ըստ Մովսես Խորենացու վկայության այցելել է նաև Հայաստան։ Մ.թ. 4-րդ դարը համարվում է ասորական գրականության ոսկեդարը։ Այդ ժամանակաշրջանի երկու նշանավոր դեմքերն են Հակոբ Ափրաատը և Եփրեմ Ասորին։ Հաջորդ երկու դարերի ընթացքում ստեղծագործել են Մարութաս Մայփերկաթցին, Հակոբ Սրճեցին, Ֆիլոքսեն Մաբուկեցին, Սիմեոն Բեթ-Արշամացին։

Իսլամի առաջ գալը և տարածումը ընդհանուր առմամբ բարենպաստ ազդեցություն է ունեցել ասորի մշակույթի վրա։ Ասորերենի հունականացման գործընթացը, որն իրեն զգացնել էր տալիս 6-7 դարերի ընթացքում, դանդաղեց և դադարեց։ Ասորական գրականությունը 9-րդ դարում մուտք գործեց իր զարգացման արծաթե դար։ Տվյալ ժամանակաշրջանի երկերն իրենց բնույթով ավելի հանրագիտարանային և սքոլաստիկ էին՝ ներառելով Աստվածաշնչի մեկնիչներ Իշոդադ Մերվացու և Դիոնիսիոս Բար-Սալիբիի գործերը։ Ասորերեն գրականության արծաթե դարի պսակն է հանդիսանում Բար-Հեբրեուսը։

Մոնղոլների կողմից իսլամ ընդունելը հանգեցրեց ասորի համայնքների թուլացմանը և համապատասխանաբար գրական մշակույթի նահանջի։ Այնուամենայնիվ, 14-րդ դարից առ այսօր ասորի լեզվով գրականության հասքը չի դադարել։ Այն ներառում է քրիստոնյա ասորիների կողմից գործածվող տարբեր խոսակցական նոր-արամեերեն բարբառներով գրականությունը։ Նոր-ասորի գրականությունը իր վրա է կրում երկակի ազդեցություն՝ շարունակելով անցյալի ասորական գրականության ավանդույթները և ներառելով ոչ-միատարր խոսակցական լեզուն։ Նոր շրջանի գրականությունը հանգեցրեց քաղդեերեն նոր արամեերենի որպես գրական լեզու ձևավորմանը։

## Ասորական գրականության թարգմանությունը հայերեն
4-6-րդ դարերի ասորական գրականության փոքր ի շատե կարևոր նշանակություն ունեցող եկեղեցական հայրերի՝ Հակոբ Ափրաատի, Եփրեմ Ասորու, Մարութա Մայփերկաթցու, Եդեսիայի եպիսկոպոս Ռաբուլասի, Հակոբ Սրճեցու, Ֆիլոքսեն Նաբուկեցու, Սիմեոն Բեթ-Արշամացու և այլոց գործերը թարգմանված են հայերեն (գրաբար)՝ հայոց նշանագրերի գյուտից անմիջապես հետո։

Պատմաբան Երվանդ Տեր-Մինասյանը գտնում է, որ ասորական գրականության ազդեցությունը հայոց վրա շարունակվել է բացի ամբողջ 5-րդ դարից նաև 6-րդ դարում և հենց 6-րդ դարի առաջին քառորդին էլ վերջացել է, շնորհիվ այն հանգամանքի, որ ասորական եկեղեցին մտել է պառակտման ժամանակաշրջան և թուլացել է։

## Ծանոթագրություններ

Կատեգորիա:Ասորական գրականություն
Կտրանցում

**Կտրանցում** (), ֆիլմի հետարտադրության գործընթացում՝ կինո և վիդեո խմբագրման մեթոդներից մեկն է։ Կտրելու և ընտրելու միջոցով կատարվում է տեսարանների անցում, որի արդյունքում տեսարանները կամ կադրերը միանում են։ Կտրանցումը խմբագրման հիմնական երեք անցման մեթոդներից մեկն է՝ լուծանցման () և արտամղման () հետ մեկտեղ։ Եզրը առաջացել է տեսաժապավենի ֆիզիկական գործողության անունից, բայց նաև կիրառելի է ծրագրային ապահովման խմբագրման ժամանակ։ Անգլախոս կինեմատոգրաֆիաիստների շրջանում եզրի անգլերեն տարբերակը՝ «**Cut**», օգտագործվում է նաև կինոնկարահանման ժամանակ, որպես ռեժիսորի «վերջ» կարգադրություն։

## Պատմություն
Կինեմատոգրաֆիաի ստեղծման առաջին տարիներին կինոժապավենի երկարությունը սահմանափակ էր։ Երկարատև շարժապատկերներ ստանալու համար կարիք կար կարճ հատվածները միացնել իրար։ Իրական ֆիլմերի () ռեժիսորները ժապավենի կոճերը միացնում էին իրար միանգամից երկար ժամանակ նկարահանելու համար։ Պատումային ֆիլմերի () ռեժիսորները ընդհակառակը գերադասում էին նկարել կարճ հատվածներ, հետագայում դրանք կտրել, ընտրել լավ հատվածները և հավաքել նորից։ Արդյունքում հեռացվում էին ավելորդ կադրերը և հնարավորություն էր ընձեռնվում դիտողի ուշադրությունը հրավիրել կարևոր նյութի վրա։

## Կտրանցման տեսակներ
***L-cut**, երբ տեսանյութն ու ձայնանյութը խմբագրվում են ոչ համաժամանակյա (ոչ սինխրոն) կերպով։ Օրինակ, երբ մոտեցող մեքենաների ձայները ազդանշան են հանդիսանում դիտողի համար, որ ամենայն հավանականությամբ հաջորդ տեսարանում փողոցային երթևեկության պատկեր է երևալու կամ էլ տեսարանը կկատարվի դրսում։
***Ցատկանցում**, () կտրանցման տեսակ է, երբ տեսարանի շարունակականությունը ակնհայտ կտրտված է։ Չնայած դա հաճախ սխալի արդյունք է, բայց երբեմն կարող է միտումնավոր օգտագործվել առավել դրամատիկ ազդեցության համար։
***Հեռանցում** (), կտրանցման տեսակ է, երբ նկարահանված նյութի մեջ դրվում են այլ կադրեր, որ տեսողականորեն ընդհատում են պատումը՝ ցուցադրելու համար միաժամանակ տեղի ունեցող որոշ կարևոր գործողություններ, կամ այնպիսի գործողություն, որի մասին է հենց խոսվում։ Ձայնային հեռանցումը ավելի քիչ է տարածված, քանի որ նույն ազդեցությունը չի ունենում։
***Խաչանցում** (), նման է երկխոսության մեջ օգտագործվող այն կտրանցմանը, որտեղ երկխոսության սուբյեկտները, մասնակիցները պարտադիր չէ, որ նույն տեսարանում լինեն (կամ նույնիսկ նույն ժամանակաշրջանում)։ Դա առաջացնում է նույն ինտիմ, մոտիկ, մտերիմ մթնոլորտը, ինչպես երկխոսության կտրանցման դեպքում։
***Սազանցում** (), խաչանցման պես իրար է կապում, առնչակցում 2 տեսարաններ, որ նմանվում են տեսողականորեն կամ այլ կերպ։
***Գործողության կտրանցում** (), իրար է կապում կոմպոզիցիոն համանմանությամբ 2 տեսարաններ։ Օրինակ՝ ատրճանակի ձգանի սեղմումը, որ նախորդում է կրակոցի ձայնին, կտրանցում է շամպայնի խցանի գմփոցին։

## Տես նաև
*Լուծանցում
*Արտամղում

Կատեգորիա:Ֆիլմի հետարտադրություն
Ռադիոյի օր

**Ռադիոյի օր**, կապի և ռադիոտեխնիկայի ոլորտի մասնագիտական տոնական օր, որը տոնվում էր 1945 թվականի մայիսի 7-ին ԽՍՀՄ-ում, իսկ այժմ հետխորհրդային մի շարք երկրներում, նաև Հայաստանում։

## Ռադիոյի ստեղծման պատմությունից
Ռադիոազդանշաններն առաջին անգամ հաղորդվել են 1895 թվականին՝ 1,5 կմ հեռավորության վրա։ Հաղորդումն իրականացրել է իտալացի գյուտարար Գուլելմո Մարկոնին։ Այդ նույն թվականի մայիսի 7-ին ռուս գյուտարար Ալեքսանդր Պոպովը Սանկտ Պետերբուրգում ցուցադրել է իր հնարած ռադիոընդունիչը՝ ռադիոհաղորդագրություն է ուղարկել ռուսական նավատորմից Կռոնշտադ։ 1901 թվականին՝ Մարկոնին Ատլանտյան օվկիանոսի վրայով հաղորդագրություն ուղարկեց Կոռնուելից (Անգլիա) Նյուֆաունդլենդ (Կանադա)։ 1920 թվականին ամերիկյան մի ռադիոկայան առաջինն է սկսել կանոնավոր ռադիոհաղորդումները, իսկ 1950-ական թվականներին գործածության մեջ հայտնվել են առաջին դյուրակիր ռադիոընդունիչները։

## Տոնակատարության ավանդույթը ԽՍՀՄ-ում
Առաջին անգամ Ռադիոյի օրը տոնական նշվել է ԽՍՀՄ-ում 1925 թվականին, իսկ 1945 թվականից այն նշվում է ամեն տարի։ Տոնակատարության օր ընտրվել է Ալեքսանդր Պոպովի առաջին ռադիոհաղորդագրություն ուղարկելու օրը՝ մայիսի 7-ը։

## Ռադիոյի միջազգային օր
2010 թվականի սեպտեմբերի 30-ին Իսպանիան Էսպանիոլա դե լա ռադիո ակադեմիայի () հարցումից հետո ՅՈՒՆԵՍԿՕ-ի կատարողական կոմիտեին առաջարկել է ընդունել «Ռադիոյի միջազգային օր»։ 2011 թվականի սեպտեմբերի 29-ին ՅՈՒՆԵՍԿՕ-ի կատարողական կոմիտեն առաջարկել է ՄԱԿ-ին ընդունել «Ռադիոյի միջազգային օր»-ը։ Միջազգային ռադիոյի օրվա համար ընտրվել է փետրվարի 13-ը՝ ՄԱԿ-ի ռադիոյի մեկնարկելու օրը։

## Տոնակատարությունը Մալազիայում
Մալազիայում Ռադիոյի օրը տոնում են սկսած 2009 թվականից ամեն տարվա սեպտեմբերի 9-ին։ Որոշումը կայացրել է Մալազիայի կոմերցիոն ռադիոն ( (CRM))։

## Ծանոթագրություններ

Կատեգորիա:Տոներ
Կատեգորիա:Մայիսի 7
Կատեգորիա:Մասնագիտական տոներ
Վինչենցո Մոնտելլա

**Վինչենցո Մոնտելլա** (, ), իտալացի նախկին ֆուտբոլիստ, հարձակվող, ներկայումս Ֆիորենտինայի գլխավոր մարզիչ։

Վինչենցո Մոնտելլան համարվում է Ռոմայի «Փառքի Սրահի» ֆուտբոլիստներից մեկը։ 2012 թվականին ընտրված 11 ֆուտբոլիստներից հետո, 2013 թվականին նրանց միացան ևս 4-ը, որոնցից մեկն էր հենց Վինչենցոն։

## Ծանոթագրություններ

Կատեգորիա:1974 ծնունդներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Մայիսի 18 ծնունդներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմա ՖԱ մարզիչներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Ֆուլհեմի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Էմպոլիի ֆուտբոլիստներ
Կատեգորիա:Ֆիորենտինա ՖԱ մարզիչներ
Կատեգորիա:Փառքի սրահների անդամներ
Արտամղում (այլ կիրառումներ)

**Արտամղում**, ինչ որ բան դուրս մղելը։ Որպես մասնագիտական եզր օգտագործվում է՝
* Արտամղում (հոգեբանական), հոգեկան պրոցես։
* Արտամղում (կինոխմբագրում), կինոխմբագրման հիմնական երեք անցման մեթոդներից մեկն է։